Държавен вестник, бр. 106, 2014 г., стр. 13

БРОЙ  106	
Д Ъ Р Ж А В Е Н  В Е С Т Н И К 	
СТР.  13  
при положение на война, при военно поло-
жение и при бедствия, аварии и катастрофи;
13. осъществява връзки и взаимодействие 
с органите на централната администрация 
по отношение на управлението при кризи и 
отбранително-мобилизационната подготовка.
Раздел VI
Финансов контрольор
Чл. 16. (1) Финансовият контрольор е 
пряко подчинен на министъра и осъществява 
предварителен контрол за законосъобразност 
съгласно Закона за финансовото управление 
и контрол в публичния сектор.
(2) Финансовият контрольор извършва 
необходимите проверки и изразява мнение за 
законосъобразност по отношение на финан-
совата дейност на Министерството.
(3) Редът и начинът за извършване на пред-
варителен контрол от финансовия контрольор 
се определят с вътрешни актове в съответствие 
с указанията на министъра.
Раздел VII
Обща администрация
Чл. 17. Общата администрация е органи-
зирана в 4 дирекции:
1. дирекция „Административно обслужване 
и човешки ресурси“;
2. дирекция „Връзки с обществеността и 
протокол“;
3. дирекция „Бюджет и финансово-счето-
водни дейности“;
4. дирекция „Управление на собствеността“.
Чл. 18. Дирекция „Административно об-
служване и човешки ресурси“:
1. организира цялостната дейност на при-
емната на Министерството по админис- 
тративното обслужване на физическите и 
юридическите лица на принципа „едно гише“;
2. осъществява посредством автоматизира-
на информационна система деловодна дейност, 
архивиране и съхраняване на документацията 
на Министерството, изготвя заверени копия 
на документи, съхранявани в архива, органи-
зира експертиза за ценността на документите, 
тяхната обработка и предаване в Централния 
държавен архив;
3. систематизира и съхранява документите 
от текущия архив и осигурява информация 
за получената и изпратената кореспонденция;
4. организира информирането на дирекци-
ите относно актовете на Министерския съвет, 
отнасящи се до дейността на Министерството 
и на второстепенните разпоредители с бюджет 
към министъра;
5. организира и координира дейностите 
по реализиране на електронното управление;
6. отговаря за поддръжката на моторните 
превозни средства, стопанисвани от Ми-
нистерството, и организира и осъществява 
транспортното обслужване;
7. организира пропускателния режим и 
охраната в сградата на Министерството;
8. организира и осъществява снабдяването, 
ползването, съхранението, поддръжката и 
ремонта на стоково-материалните ценности;
9. организира и осъществява почистването 
на сградата на Министерството;
10. организира дейността по набирането на 
кадри, организира и участва в провеждането на 
конкурсни процедури по Закона за държавния 
служител и Кодекса на труда; 
11. изготвя всички актове, свързани с 
възникването, изменянето и прекратяването 
на служебните и трудовите правоотношения, 
съставя, води и съхранява служебните и тру-
довите досиета на служителите;
12. организира, координира и подпомага 
дейността по разработване, актуализиране и 
утвърждаване на длъжностните характерис-
тики на служителите;
13. изготвя и актуализира длъжностни и 
поименни разписания на длъжностите, както 
и справки за движението на кадрите в Ми-
нистерството;
14. актуализира в съответствие с изисквани-
ята на нормативните актове индивидуалните 
основни работни заплати в Министерството, 
както и заплатите на ръководителите на ор-
ганизациите от системата на Министерството 
и левовите основни месечни работни заплати 
на персонала на българските културни инсти-
тути в чужбина;
15. организира дейностите по обучението 
и повишаването на квалификацията на слу-
жителите;
16. организира и контролира дейността по 
оценяване на изпълнението на служителите 
в Министерството;
17. контролира спазването на нормите за 
безопасни и здравословни условия на труд;
18. участва в подготовката на противопо-
жарните планове.
Чл. 19. Дирекция „Връзки с обществеността 
и протокол“:
1. предоставя на средствата за масово 
осведомяване информация за дейността на 
Министерството и за публичните изяви на 
министъра, за които се предвижда медийно 
отразяване;
2. организира пресконференции и интервю-
та на министъра и на заместник-министрите;
3. ежедневно подготвя преглед на централ-
ния печат и печатен бюлетин за министъра, за 
заместник-министрите и за главния секретар;
4. подготвя проекти на съобщения до 
средствата за масово осведомяване към всеки 
внесен от министъра законопроект или под-
законов акт в Министерския съвет;
5. изготвя проекти на програми и органи-
зира пребиваването на чуждестранни деле-
гации и гости;